Akhurjan

Akhurjan er en elv i Armenia og Tyrkia, og en venstre sideelv til Araks. Den starter ved Arpisjøen i provinsen Sjirak i Armenia, og flyter først om lag 15 kilometer østover. Her er det gamle elveløpet tørrlagt, og elva blir nå ledet gjennom en kanal dette stykket. Elva snur så mot sør og danner etter hvert grensen mellom Tyrkia og Armenia den siste halvdelen av løpet. Elva munner ut i Araks ved landsbyen Bagaran der de to landene nå deler grense. 

Gjumri, Armenias nest største by, ligger på østbredden av elva. Akhurjan flyter også forbi fire av de tolv historiske hovedstedene i Armenia: Ani, Bagaran, Yervandashat og Shirakavan (Yerazgavors).

 Referanser 

 Eksterne lenker 


Kategori:Elver i Tyrkia
Kategori:Elver i Armenia
Kategori:Nedbørfelt til Det kaspiske hav